**Izvođenje rudarskih radova i eksploatacija mineralnih sirovina**

Eksploatacija mineralnih sirovina je izvođenje radova na otvaranju, pripremi i otkopavanju ležišta kao i transport mineralnih sirovina i izvođenje drugih rudarskih radova u zemlji i na njenoj površini, kao i izvođenje radova na pripremi mineralnih sirovina.

Rudarskim radovima smatraju se: izrada bušotina, izrada horizontalnih, kosih i vertikalnih jamskih prostorija, rekonstrukcija rudarskih objekata i postrojenja; radovi na pripremi, otvaranju i eksploataciji ležišta; radovi na odlaganju jalovinskog materijala i deponovanju korisnih mineralnih sirovina; radovi na odlaganju flotacijske jalovine; rudarski radovi koji se obavljaju u cilju istraživanja mineralnih sirovina; radni postupci pri montaži, tehničkoj zaštiti, održavanju i radovi koji se izvode u cilju izgradnje objekata na površini i pod zemljom, primjenom eksploziva i eksplozivnih sredstava za koje građevinsku dozvolu izdaje ministarstvo nadležno za izgradnju objekata.

**Uslovi**

* eksploatacijom mineralnih sirovina može se baviti privredno društvo sa svojstvom pravnog lica (u nastavku teksta privredno društvo) koje ima licencu za izvođenje rudarskih radova;
* Licencu za izvođenje rudarskih radova izdaje Ministarstva nadležno za rudarstvo (u nastavku teksta Ministarstvo) na osnovu zahtjeva privrednog društva;
* Zahtjev za izdavanje/ovjeru licence za izvođenje rudarskih radova je slobodna forma;
* licenca se izdaje na period od 5 (pet) godina i ovjerava svake godine;
* privredno društvo treba da je registrovano (šifra djelatnosti) za eksploataciju mineralnih sirovina i/ili sličnih djelatnosti;
* da u radnom odnosu ima najmanje jednog inženjera rudarstva i potreban broj inženjera odgovarajuće struke, u skladu sa Aktom privrednog društva;
* tehnički rukovodilac pogona ili pojedinih tehničkih službi mora da bude inženjer rudarstva sa najmanje 3 (tri) godine radnog iskustva u struci i položenim stručnim ispitom za obavljanje rudarskih radova;
* tehnički rukovodilac elektro, odnosno mašinske službe ili građevinskih radova koji se obavljaju za potrebe eksploatacije mineralnih sirovina treba da ima odgovarajući tehnički fakultet ili odgovarajuću višu tehničku školu, dvije, odnosno tri godine radnog iskustva u struci i položen stručni ispit;
* palioc mina i rukovaoc u magacinima eksplozivnih sredstava - III stepen školske spreme rudarskog smjera, tri godine radnog iskustva u struci na odgovarajućim poslovima i položen ispit za palioca mina;
* privredno društvo treba da raspolaže odgovarajućom tehničkom opremom za izvođenje rudarskih radova, a u skladu sa tehničkom dokumentacijom (studija izvodljivosti eksploatacije ili glavni rudarski projekat);
* radi dobijanja odobrenje za eksploataciju po glavnom i dopunskom rudarskom projektu od Ministarstva, privredno društvo se zahtjevom obraća Ministarstvu;
* izvođenje radova na eksploataciji mineralnih sirovina, a po dobijanju odobrenja za eksploataciju, može se vršiti samo na osnovu odobrenih rudarskih projekata;
* uz zahtjev za dobijanje odobrenja za eksploataciju privredno društvo dostavlja ugovor o koncesiji za eksploataciju mineralne sirovine koji je potpisalo sa Ministarstvom – Vladom Crne Gore, kao koncedentom;
* eksploatacijom mineralnih sirovina mogu da se bave i strana pravna lica, ali u skladu sa zakonom kojim se uređuje zapošljavanje i rad stranaca u Crnoj Gori.

**Uslovi za kvalifikacije**

* dokaz - izvod iz Centralnog registra Privrednog suda o registraciji privrednog društva za obavljanje rudarskih radova;
* odobren Ugovor o koncesiji za eksploataciju mineralne sirovine;
* odobrenje za izvođenje rudarskih radova;
* dokaz o zaposlenju, odnosno, o radnom odnosu diplomiranog inženjera rudarske struke odgovarajućeg smjera (ugovor o radu, prijava osiguranja i ovjerena fotokopija radne knjižice);
* dokaz o potrebnom visokom obrazovanju inženjera rudarstva - ovjerena fotokopija diplome fakulteta;
* dokaz o potrebnom radnom iskustvu rudarskog inženjera **-** potvrda o najmanje 3 (tri) godine radnog iskustva u obavljanju stručnih poslova na izvođenju rudarskih radova za koje se traži izdavanje licence;
* dokaz o položenom stručnom ispitu - ovjerena fotokopija Uvjerenja, koga izdaje Ministarstvo;
* dokaza da privredno društvo raspolaže odgovarajućom opremom za izvođenje rudarskih radova - izvod iz popisne liste osnovnih sredstava i izjava odgovornog lica u privrednom društvu o raspolaganju opremom;
* saglasnost Ministarstva na Akt o unutrašnjoj organizaciji i sistematizaciji privrednog društva kojim je utvrđen potreban broj inženjera odgovarajuće struke za izvođenje rudarskih radova;
* Za strano lice zaposleno u privrednom društvu, diplomirani inženjer rudarstva: treba da ima dozvolu boravka u skladu sa zakonom kojim se uređuje zapošljavanje i rad stranaca, potrebno je dostaviti ovjerenu fotokopiju pasoša i ovjerenu fotokopiju odgovarajuće licence iz zemlje porijekla, umjesto uvjerenja o položenom stručnom ispitu.

**Naknade**

Licenca – 600 € za izdavanje

Licenca - 200 € za ovjeru

Plaganje stručnog ispita: troškove polaganja ispita, po pravilu, snosi privredno društvo u kome je kandidat zaposlen. Ukoliko troškove polaganja ispita ne snosi privredno društvo u kome je kandidat zaposlen, troškove snosi kandidat. (član 11 Pravilnika o programu i načinu polaganja stručnog ispita iz oblasti rudarstva).

O visini troškova kandidata obavještava Komisija za polaganje stručnog ispita iz oblasti rudarstva, koju Rješenjem obrazuje Ministarstvo.

U ranijem periodu troškovi polaganja stručnog ispita iznosili su oko 200 €, po kandidatu.

**Plaćanje putem internetskog bankarstva**

IBAN: ME25510000000017796145

Poziv na broj: 832-11557-58

Svrha: izdavanje/ ovjera licence za privredno društvo

Korisnik: Ministarstvo energetike i rudarstva

|  |
| --- |
| email za slanje skenirane PDF ili fotografirane JPG dokumentacije  [arhiva@meir.gov.me](mailto:arhiva@meir.gov.me) |

**Nadležno tijelo i relevantni propisi**

Ministarstvo energetike i rudarstva

Rimski trg 46, 81000 Podgorica

+382 20 482 203

[kabinet@meir.gov.me](mailto:kabinet@meir.gov.me)

[branko.tijanic@meir.gov.me](mailto:branko.tijanic@meir.gov.me)

[Zakon o rudarstvu](https://wapi.gov.me/download-preview/03efda2d-e5a5-4e15-930e-83259858b5be?version=1.0), ("Sl. list Crne Gore", br. 65/08; 74/10 i 40/11);

[Pravilnik o bližim uslovima za izdavanje licenci za izvođenje rudarskih radova i izradu rudarskih projekata](https://wapi.gov.me/download-preview/a31b7c95-28d1-4be0-ad2d-6b3152bb353a?version=1.0), ("Sl. list Crne Gore", br. 03/10);

[Pravilnik o programu i načinu polaganja stručnog ispita iz oblasti rudarstva](https://wapi.gov.me/download-preview/8fe8ab21-861a-40e9-b1a1-8fc4472ec4e1?version=1.0), ("Sl. list Crne Gore", br. 66/10);

[Pravilnik o sadržini rudarskih projekata](https://wapi.gov.me/download-preview/8fe8ab21-861a-40e9-b1a1-8fc4472ec4e1?version=1.0), ("Sl. list Crne Gore", br. 74/09);

Zakon o upravnom postupku („Sl. list Crne Gore“, br. 56/14; 20/15; 40/16 i 37/17);

[Zakon o koncesijama](https://wapi.gov.me/download-preview/2424ce1b-59c0-45a8-bc52-b2827518746e?version=1.0) („Sl. list Crne Gore“, br 08/09 i 73/19).

**Dozvole**

Rok: 8 dana - Imalac licence je dužan da o svakoj promjeni uslova za izdavanje licence obavijesti nadležni organ u roku od osam dana od dana promjene uslova.

Imalac licence je dužan da, najkasnije do 31. decembra tekuće godine, dostavi Ministarstvu podatke kojima dokazuje da za narednu kalendarsku godinu ispunjava uslove za ovjeru licence.

**Pravni lijekovi**

Mogućnost tužbe u roku od 20 dana od dana izdavanja/ovjere licence Upravnom sudu Crne Gore, [Svetog Petra Cetinjskog 130, Podgorica](https://www.planplus.rs/mapa#!najkraci-put/;42.444047,19.246348,Upravni%20sud%20Crne%20Gore,%20Svetog%20Petra%20Cetinjskog%20130,%2081000%20Podgorica/1).

**19.4.2024.**